Yle Radio Suomi

**Yle Radio Suomi** on Yleisradion ja koko Suomen kuunnelluin radiokanava 38 prosentin kanavaosuudella. Yle Radio Suomi koostuu 19 alueellisesta toimituksesta ja valtakunnallista ohjelmaa lähettävästä kanavatoimituksesta. Yle Radio Suomen tunnuslause on ”Aina suorana, aina läsnä”.

Yle Radio Suomi on uutis-, palvelu-, ja kontaktikanava, jonka ohjelmistossa painottuu myös  viihde. Musiikkitarjonta on kotimaista ja ulkomaista iskelmää, melodista aikuisrockia sekä nostalgiapoppia. Yle Radio Suomen taajuuksilla tulee öisin myös Yöradio. Yle Radio Suomen uutiset tulevat joka tunti kellon ympäri ja urheilu-uutiset tulevat kello 22.00 asti. Yle Radio Suomi lähettää myös viranomaistiedotteita, joita ovat esimerkiksi Merisää sekä liikenne- ja vaaratiedotteet.

Yle Radio Suomen aluetoimitukset lähettävät omaa lähetystään arkisin kello 6.00–10.00 ja 14.02–18.00 (keskiviikkoisin kello 17.00 asti). Muina aikoina lähetystä toimittaa Yle Radio Suomen kanavatoimitus Helsingin Länsi-Pasilassa. Yle Radio Suomi soi Yle TV1:n, Yle TV2:n ja TV Finlandin Uutisikkunan taustaäänenä. Radio Suomi sekä sen edeltäjät Rinnakkaisohjelma ja 2-verkko kuuluivat pitkään, 1970-luvulta 2000-vuosikymmenen alkuun asti, televisiossa Yle TV1:n, TV2:n, MTV3:n ja Kolmoskanavan testikuvalähetysten aikana.

*Yle Radio Suomi* ei ole radiolähetysluvan mukainen nimi Radio Suomelle, vaan sen markkinointinimi. Radio Suomen viestintäviraston yleisradiolähetysluvan BC1113563 mukainen, 31. joulukuuta 2021 asti voimassa oleva, radiolähetysluvan mukainen nimi on Radio Suomi.

## Historia
Yle Radio Suomi on Suomen toiseksi vanhin radiokanava. Yle Radio Suomen edeltäjinä oli *[[Rinnakkaisohjelma]]* (vuosina 1963–1985) ja *2-verkko* (vuosina 1985–1990) sekä aiemmin erillisenä radioasemina toimineet aluetoimitukset. Yleisradion ensimmäinen alueradio *[[Yle Radio Suomi Helsinki|Ylen aikainen]]* aloitti toimintansa vuonna 1975. Tämän jälkeen aloittivat toimintansa alueradiot Turussa ja Tampereella vuonna 1982.

Ensimmäisiä alueradioita seurasivat muutaman vuoden sisällä toimitukset Oulussa, Lahdessa, Kuopiossa, Mikkelissä, Rovaniemellä ja Jyväskylässä. Tarkoituksena oli laajentaa näiden toiminta myöhemmin valtakunnalliseksi verkoksi. Se tapahtui vuonna 1990, kun kahden suomenkielisen kanavan rinnalle perustettiin kolmas kanava. Kolmas verkko avattiin jo vuonna 1989, jolloin sinne siirtyivät alueradioiden lähetykset.

## Yle Radio Suomen ohjelmia

* Bluesministeri Esa Kuloniemi (2003–2023)
* Entisten nuorten sävellahja
* Jokaniemen sävelradio
* Juha Laaksosen luontoretki
* Kadonneen levyn metsästäjät (–2023)
* Kansanradio
* Kantritohtori Teppo Nättilä (–2023)
* Kissankehto - Susanna Vainiola
* Laiskanlinna - Tero Liete
* Levylautakunta
* Luontoilta
* Maailmanpolitiikan arkipäivää
* Minna Pyykön maailma
* Merisää
* Metsäradio
* Onnen sävel
* Paikka auringossa - lauluja Pohjantähden alta
*Pekka Laineen Ihmemaa
* Poppijorma - Jorma Hietamäki
* Poppikoulu (2004–2023)
* Puhelinlangat laulaa
* Pyöreä pöytä
* Pääministerin haastattelutunti
* Radio Suomen Ilta
* Radio Suomen Päivä
* Radio Suomen Varhaisaamu
* Radio Suomen Viikonloppu
* Sekahaku - Tarja Närhi
* Sunnuntaivieras
* Tarja Närhin Iskelmäradio
* Tiskijorma - Jorma Hietamäki
* Toni Laaksosen Lauantaitanssit
* Urheiluhullut
* Urheiluradio
* Veli Kauppinen uuden äärellä (2021–)
* Veneilysää (kesäisin)
* Viikon luontoääni
* Yöradio

## Toimittajia

* Jenni Blomberg
* Juha Blomberg
* Olli Haapakangas
* Laura Haikala
* Jyrki Hakanen
* Asko Hauta-aho (luonto-ohjelmien toimittaja)
* Jorma Hietamäki (musiikkiohjelmien toimittaja)
* Paula Jokimies
* Veli Kauppinen (musiikkiohjelmien toimittaja)
* Anna Keränen
* Olga Ketonen
* Lauri Koivisto 
* Esa Kuloniemi (musiikkiohjelmien toimittaja)
* Pekka Laine (musiikkiohjelmien toimittaja)
* Juha Laaksonen (luonto-ohjelmien toimittaja)
* Toni Laaksonen (musiikkiohjelmien toimittaja)
* Tero Liete (musiikkiohjelmien toimittaja)
* Marko Miettinen
* Tarja Närhi (musiikkiohjelmien toimittaja)
* Teppo Nättilä (musiikkiohjelmien toimittaja)
* Lasse Olkinuora
* Sanna Pirkkalainen
* Kalevi Pollari (musiikkiohjelmien toimittaja)
* Minna Pyykkö (Luonto-ohjelmien toimittaja)
* Aleksi Pöytäkangas
* Petri Rinne (Kansanradion toimittaja)
* Mika Saarelainen
* Maija Salminen
* Vellu Salminen
* Laura Savolainen
* Heikki Tikkanen
* Markus Turunen
* Kai Ulmanen (musiikkiohjelmien toimittaja)
* Susanna Vainiola (musiikkiohjelmien toimittaja)
* Matti Ylönen

## Radio Suomen lähetykset

### Yleisradio-1
Radio Suomella on yleisradio-1:nä viranomaistehtäviä yleiseen vaaratiedottamiseen liittyen. Siksi sen lähetysverkossa on limittäisyyttä lähetysasemien kesken siten, että jollain alueella voi Radio Suomi kuulua kahdesta, joillain alueilla kuudestakin eri paikasta yleensä maakuntien raja-alueilla. Toinen viranomaistiedottamiseen liittyvä kanava on YleX, joka on yleisradio-2, joka voi toimittaa mm. ilmavalvontaselosteita.

### Kaksien maakuntaradioiden yhteislähetyspaikat
Radio Suomella on kolme lähetyspaikkaa, joista Digita lähettää Yleisradion kahden eri maakuntaradiotoimituksen ohjelmaa samasta radiomastosta. Kristiinankaupungin Pyhävuorella ovat lähettimet sekä Rannikko-Pohjanmaan *Yle Vaasan* että Länsi-Satakunnan *Yle Porin* lähetyksiä varten. Samalla tavalla Savonlinnan Yläkuonassa ovat lähettimet niin Etelä-Savon *Yle Mikkeliä* kuin myös Pohjois-Karjalan *Yle Joensuuta* varten. Kolmas samanlainen kahden maakunnan maakuntaradion ohjelman lähettäminen samasta radiomastosta toteutuu Taivalkoskelta, jossa on lähettimet Pohjois-Pohjanmaan *Yle Oulua* ja Kainuun *Yle Kajaania* varten.

### Radio Suomen lähettimet

Kaikki Radio Suomen lähetysluvat ovat Yleisradion hakemia. Niiden numero viestintävirastossa on lupanumero BC1113563, joka oli voimassa 31. joulukuuta 2021 saakka. Monet yksityisten radioasemien luvat samoilla lähetyspaikoilla olivat voimassa 31. joulukuuta 2019 saakka.

Radio Suomen vähätehoisin Digitan lähetin on Enontekiön Kilpisjärvellä. Sen teho Norjan rajan läheisyydessä on vain 30 wattia. Muita vähätehoisia lähettimiä ovat Utsjoen Nuvvuksessa oleva 50 watin lähetin ja Inarin Kaunispään 50 watin lähetin. Suuritehoisimmat Radio Suomen käyttämät Digitan lähettimet ovat tehoiltaan 30&nbsp;000&nbsp;W, 50&nbsp;000&nbsp;W ja 60&nbsp;000&nbsp;W.

Yleisradio nimesi vuonna 2016 maakuntaradiot toimitusten kaupunkeja vastaaviksi aikaisempien maakunnallisten nimien asemesta lukuun ottamatta Vaasassa ja Seinäjoella toiminutta Yle Pohjanmaata, joka jakautui *Yle Vaasaksi* ja *Yle Seinäjoeksi* kesäkuussa 2021.

Entiset, lähetykset päättyneet 2014 lopulla:
* Radio Itä-Uusimaa
* Ylen läntinen

## Tunnustus
Vuonna 2010 Suomen Metsäyhdistys myönsi Yle Radio Suomen aluetoimituksille tunnustuksen huomattavista ansioista Suomen metsäalan hyväksi.

## Lähteet

## Aiheesta muualla
* Yle Radio Suomi  Radio, Yleisradio